I Aliwal North ike ekupeleni kuka August yatyelelwa ngomoya ongazange ubeko ekwazini komntu omdala osima mhlaba sale dolopu. Akufanga mntu kodwa, indleko ibe seku petshetweni kwe ntungo zezindlu.

Uloliwe wase Aliwal.—U Hon. J. X. Merriman xa wabe pendula umbuzo e East London ute imbangi yokuba abe uloliwe osuka e Komani oya e Aliwal akakauleziswa ukwenziwa kungokuba kusalindwe ezona ngxelo zizeleyo zonocanda.

Ingqakaqa.—Ezesi sifo sibi kunene, ekuqaleni kuka September beze zokuba sisahamba ngekuba kuzilwa e Cape Town nase Victoria West. Abantu abafayo bafunyanwa ngama shumi omatandatu e Kapa; nangezi tandatu nge mini e Victoria.

Igqiza loku qala lama (Tshayina) Chinese eliya e Bayi litulwe e D’urban, e Natal, ngenxa yokuba kusuke kubonakale ukuba liyatshabalala. Ekusukeni e Hong Kong (kowawo) kufe 24. Impi ebe noku patelela li 127. Engene nje, angene.

Umantyi wakwa Qoboqobo.—Ngo August isi *Gimimi* sazisa ukuba u Mr. Simpson obe yimantyi kwa Qoboqobo usiwe e Walwisch Bay, namhla ke sibika ukuba kunyulwe endaweni yake u Mr. A. S. Cole, obesand’ ukunyulelwa ebu mantyini base Ndenxa (Maclear).

Ute u Chief Justice Kotze akugaleleka e Pretoria, eye kufudusa impahla yake ekubeni ebete wamkela indawo yobu Jaji e Kimberley, wabuya wagwilika; wamkela indawo yake kwakona. Akasabuyi ke ngoku. Obe celiwe u Mr. Justice Melius DeVilliers walile.

Incwadi ezifike ngo mkombe zivela e England, ngo September, zibika ukububa, ngo 31 July lo udlulileyo kuka Colonel J. C. Gawler, owabeke engu mpati mikosi kweli lizwe. U Colonel Gawler wabe ngowe bandla eliyi 73 lama joni, enconywa ngobu gora.

Ingqakaqa.—Inqanawa eyi *Spartan* ike yafika e Bayi nase Monti ino mntu one ngqakaqa. Ibehle yagxotiswa kwezi ndawo njengoko bekufanele. E Cape Town ibehla ngama shumi ngama hlanu ngamini nye. Ngenye iveki kufe amashumi omabini ananye kwa gqirashe.

Isikolo esikulu sama Ngesi sase Bayi esiyi Grey Institute asityebisi mxelo, xa sikangele inteto zo Mhloli zi kolo u Mr. John Samuel, nezaba pati baso. Aba boku gqibela bawu qengqela pezu ko Mr. Thurlow, oyi titshala enkulu umtwalo wokunga qubi kwaso kakuhle.

Umbulelo.—U Rev. E. Solomon wase Bedford sele minyaka i 25 eyipete intlanganiso yebandla laba mhlope elikulo dolopu. Ekuyi gqibeni kwake leminyaka amalungu ayo afike kwisi gqibo sokuba ambulele nge ntsebenzo yake pakati kwawo. Lombulelo ube yinteto ebaliweyo ehambe ne £180.

E Jeputa.—Kwidabi esilibike kwese nyanga edlulileyo eliliweyo ngama Ngesi nama Jeputa, kwabanjwa intloko yamapakati ondiyalwa u Arabi Bey, engu Mahmoud. Emva kweli dabi umkosi wama Ngesi usingise imibombo, ngakwi sixeko esikulu i Cairo. Kubuye kwaliwa ngo 29 August. Akwagxotwa ama Jeputa, kwatinjwa. Ema Ngesini kufe 120.

Ibandla la Pesheya elinonelela imfundo yezinto zehlabati, lilungiselela ukutumela iqela elitile lamadoda okuhamba lomandla wase Africa ekangela ukuma kwawo. Umkokeli wawo ngu Mr. Joseph Thomson. Amadoda lawo asuka ekwindla e Zanzibar, efunzele kwi Kilimanjaro, eyona ntaba inde apa e Africa, emnye umntu omhlope oseleke wayi nyuka.

Uviwo lwe Titshala luqale ngo 26 ka September, nje ngoko sabikayo kwese nyanga edlulileyo. Indawo ebezi naba viwa, bezi ngama shumi omabini anesi tandatu, kwezi singenisa ezizizi kolo zaba mnyama. Sipawula i Butter­worth, apo abaviwa bebe pantsi ko Rev. J. W. Faraday; Clarkebury, Rev. Theophilus Chubb, B.A.; Grahamstown, Rev. John A. Chalmers; Healdtown, Christopher Birkett, Esq; Lovedale, Andrew Smith, Esq., M.A.; Emtata, Rev. W. M. Cameron, M.A. Ezinye indawo sicinga ukuba kungene kuzo ama Ngesi. Ingxelo yaba pumeleleyo soyi ngenisa kakade kwese nyanga ezayo. Imibuzo sesike sayibona. Hula kakubi, kodwa sinoloyiko ukuba kulindelwe ipendulwe ngoku zeleyo; esingasakwetuka ukuva into eninzi i *felishile.*

Ngo 6 September u Hon. J. W. Sauer, kunye no Lieut. General Gordon, C.B., bagaleleka e Aliwal North bamkelwa nge migcobo. Kube kwanjalo nase Lusutu. Intlanganiso ye nkosi ibe kwimihla ya 16 no 17 ka September, ekukuyo u Mr. Sauer atete wapum’ egusheni, ebonisa izinto ezenziweyo engezinge nziwanga, nezinge nziwanga engezenziwe, watsho wati zonke izinto ezinge nziwayo apo zipumle ku Letsea.

Imvula!—Siyibala nje lenteto (18 Sept.) iyana pandle. Ngentsuku ezintatu ezanduleleyo like lenza into enye ngomoya omkulu eziti izazi ubangwa kukuba umhlaba ukufupi nendawo ekuti ekujikelezeni ilanga kwawo ubange ukuba ubusuku—apo sazeke kuse busuku—nemini zilingane kulo lonke ilizwe. Lendawo kutiwa zizazi yi *Equinox.* Ngamana uti ke umhlaba ukule *Equinox* nje uncume pezu kwabantu.

Inkundla yama tyala E Diamond.—Ide yapumelela i Government ekufumaneleni inkundla yamatyala yase Diamond, amadoda avumayo ukuba zi Jaji. Ijaji zelo ke ngoku zimi ngolu hlobo. Enkulu *(Judge President}*—His Honour Mr. James Buchanan; elandelayo *(First Puisne Judge)*—Mr. Sidney Twentyman Jones, LL.M.; eza mva kwale *(Second Puisne Judge)*—Mr. Percival M. Lawrence, LL.M.

Udaba olubuhlungu.—U Mrs. Cats wase Natal utshe nengubo zake e Maritzburg. Zite izicaka ezimnyama xa zigodukayo ngokuhlwa zabona nge gqange endlwini, esinye sitsibe, saya kwazisa omnye u Mlungu, esinye sabe sicima ute efika zaye sezilututu ingubo esahleli noko yena umntu! Into ebuhlungu yeyokuba umntu esitsha nje akasazami yena ngokwake, uhleli nje. Kwanele ukudlula iyure ezine lalal’umbete. Akuko nento etshileyo endlwini.

Ukufa ngesiqupe.— U Professor Gordon we *Art's College,* Stellenbosch, obeyi Professor of Mathematics apo, ufe nge qubuliso ngolwesi-Bini ngo 5 September. Ngo Mvulo owandulela lemini wafundisa esikolweni engenanto; akabanako ngolwesi-Bini, walishiya eli lizwe ngobu suku balo mini. Apo wafunda kona kuse King’s College Aber­deen; wapumelela uviwo lwe M.A. kweso sikolo, ngo 1858. Ushiya into eninzi yaba tandi bemfundo emlilelayo.

Pakati kwaba nduluke besinga e England ngo mkombe oyi *Asiatic,* ngo 31 August, kwakuko u Mr. Saul Solomon, umhlobo wetu wenene, no Mrs. Solomon nosapo. Imbangi yehambo kukunga pili kakuhle kuka Mr. Solomon. Amagqira acebise ukuba ake asinge kwelo afumane ukupumla nomoya omtsha. Ngumnqweno oshushu nonzulu wake wonke omnyama, sibayekela abamhlope bazitetele ngokwabo, ukuba ngamana wancedeka u Mr. Solomon yile hambo.

Ukaka ka mpetu.—I *Natal Witness,* ikorante yelozwe esicinga ukuba ifanele ukutenjwa, iti “ U John Dunn, ucebise inkosana ezipantsi kwake ukuba, zezimamkele u Cetwayo nge mivuyo ekufikeni kwake. Esi senzo sika John Dunn, nakuba besinga lindelwe sesino kwenziwa ngumntu osimilo sinjenge sake. U John Dunn njengo mntwana ncam, weli lizwe, uzenzela abahlobo ngo mamon wokukohlakeleyo, ngokwe njenjalo wozi fumanela imbeko.” Zinjalo ezingo Jan Ntoni.

Indawo yemfundo e Natal.—Ngo September beke safikelwa, apa e Lovedale ngaba fundisi ababini base Natal bebandla lase America, o Rev. Mr. Goodenough no Rev. Mr. Kilbon. Babulele icawa ipela apa. Umcimbi wehambo yabo, siqonda ukuba ngowoku hlanganisa ukwazi ngoku patwa kwe zikolo zododana nentombi ezinje ngesi sase Lovedale, kuba kucingwa lelo bandla ngokumisa indawo ekwanjalo e Natal. Okwa ngoku usapo lwase Natal lufunda apa ema Nxukwebe nasema Kapa.

Ama Bulu.—Intlangeniso enkulu yama Bulu ibese Cradock ngo 12 September. Izibaxa zayo ebezi tumele amalungu kutiwa bezi 59; amalungu abeko 98. U Mr. J. J. J. Van Rensburg, M.L.A., omele isiqingata sase Cradock e Parlamente unyulelwe ukuba abambe isihlalo. Ubukulu beli qumru bunga qondwa xa siti ibiziwe nangama nene anembeko angase Kapa, ekutiwa ngapakati ngama *Kapner.* Singa balula u Hon. J. H. Hofmeyr, M.L.A., olilungu le Parlamente lase Stellenbosch, obeke walilungu le Govern­ment ka Mr. Scanlen; no Hon. Lawrence Van Der Byl; no Mr. L. H. Goldschmidt, M.L.A., no Hon. R. M. Bowker, M.L.C., no Hon. P. Botha, M.L.C. Emva kwe ngxoxo ezitile, esingeze sati tina bamnyama ezinye bezi nobuhlobo kuti, intlanganiso ixele ukukoliseka kwayo lulaulo luka Mr. Scanlen.